**Р Е Ш Е Н И Е**

**НА**

**ИЗПЪЛНИТЕЛНИЯ ДИРЕКТОР НА ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И ВОЕННО-ПОЧИВНО ДЕЛО”**

21.11.2018 г. № 17790 гр. София

# **Съдържание:** За прекратяване на процедура за възлагане на oбществена поръчка с предмет: „Абонаменто обслужване и ремонт при необходимост на асансьорни уредби в обекти на ИА „Военни клубове и военно-почивно дело“, за I-ва, II-ра и VIII-ма обособена позиция

На основание чл. 22, ал. 1, т. 8 и чл. 110, ал. 1, т. 2 от Закона за обществените поръчки, Решение 13558/25.09.2018 г. за откриване на процедура за възлагане на обществена поръчка с предмет: „Абонаменто обслужване и ремонт при необходимост на асансьорни уредби в обекти на ИА „Военни клубове и военно-почивно дело“ по обособени позиции“, публикувана в Регистъра на обществените поръчки на Агенцията по обществени поръчки с № **00515-2018-0011** и на интернет страницата на ИА „Военни клубове и военно-почивно дело“, профил на купувача, <http://militaryclubs.bg/node/1168>,

**Р Е Ш И Х:**

**І.** Прекратявам процедурата за възлгане на обществена поръчка чрез публично състезание с предмет: „Абонаменто обслужване и ремонт при необходимост на асансьорни уредби в обекти на ИА „Военни клубове и военно-почивно дело“ по обособени позиции“ за следните позиции:

- І-ва обособена позиция: Териториален отдел - София

- ІІ-ра обособена позиция: Резиденция „Лозенец“

- VIII-ма обособена позиция: Военни общежития – град София

**МОТИВИ:**

За участие в обществената поръчка с предмет: „Абонаменто обслужване и ремонт при необходимост на асансьорни уредби в обекти на ИА „Военни клубове и военно-почивно дело“ по обособени позиции за І-ва обособена позиция: Териториален отдел – София, ІІ-ра обособена позиция: Резиденция „Лозенец“ и VIII-ма обособена позиция: Военни общежития – град София е подадена само една оферта от „Бул лифт” ЕООД.

Участникът „Бул лифт” ЕООД е получил Протокол № 1 от работата на комисията на 29.10.2018 година. В срока по чл. 54, ал. 9 от ППЗОП, не са представени нов ЕЕДОП и/или други документи, които съдържат променена и/или допълнена информация за отстраняване на установеното несъответствие с изискванията към личното състояние или критериите за подбор.

Предвид изложеното и констатациите на комисията в Протокол № 1 с изх. № 16218/29.10.2018 г., участникът не е представил отделни заявления за участие със съдържание по чл. 39, ал. 2 от ППЗОП за всяка отделна обособена позиция, не е декларирал информация по отношение на основанията за отстраняване посочени в т. 2.2. “*Други специфични национални основания за отстраняване*” от Раздел І “Условия за участие в процедурата за възлагане на обществена поръчка” от документацията на поръчката. Дружеството не доказва съответствие с поставените от възложителя критерии по отношение на икономическо и финансово състояние, посочени в Раздел ІІІ.1.2. “Икономическо и финансово състояние” от Обявлението за поръчката, както и в т. 1.1. “Изисквания за икономическо и финансово състояние” от Раздел ІІ.А. “Изисквания към участниците в процедурата” от документацията на поръчката.

***Предвид изложеното, на основание чл. 107, т. 1 от ЗОП, комисията е предложила участникът „Бул лифт” ЕООД да бъде отстранен от участие в процедурата за І-ва обособена позиция: Териториален отдел – София, ІІ-ра обособена позиция: Резиденция „Лозенец“ и VIII-ма обособена позиция: Военни общежития – град София.***

***На основание чл. 107, т. 1 от ЗОП отстранявам от участие „Бул лифт” ЕООД с оферта вх. № 13664/19.10.2018 г. за I-ва, II-ра и VIII-ма обособена позиция, тъй като участникът не е представил отделни заявления за участие със съдържание по чл. 39, ал. 2 от ППЗОП за всяка отделна обособена позиция.***

***Също така, участникът не е декларирал информация по отношение на основанията за отстраняване посочени в т. 2.2. “Други специфични национални основания за отстраняване” от Раздел І “Условия за участие в процедурата за възлагане на обществена поръчка” от документацията на поръчката.***

 ***„Бул лифт” ЕООД не доказва и съответствие с поставените от възложителя критерии по отношение на икономическото и финансово състояние, посочени в Раздел ІІІ.1.2. “Икономическо и финансово състояние” от Обявлението за поръчката, както и в т. 1.1. “Изисквания за икономическо и финансово състояние” от Раздел ІІ.А. “Изисквания към участниците в процедурата” от документацията на поръчката.***

**ІI.** На основание чл. 24, ал. 1, т. 2 от ППЗОПнастоящото решение да се публикува в деня на изпращането му на участниците в профила на купувача на URL адрес: http://militaryclubs.bg/node/1168.

**III.** На основание чл. 196, ал. 3 и чл. 197, ал. 1, т. 7 от ЗОП настоящото решение подлежи на обжалване пред Комисията за защита на конкуренцията в 10-дневен срок от публикуването му в профила на купувача.

**ВЪЗЛОЖИТЕЛ**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО - ПОЧИВНО ДЕЛО”:**

**/п/**

 **ВАЛЕРИ КРЪСТАНОВ СТОЯНОВ**